اسلام آباد: بنجائی وزیر حوالکاری وشینکاری مریم اورنگزیب پارینے کہ دشمن آن ہم تینا بے مٹ شجاعت و نرزوری نا اعتراف ءِ کرفوک آ قوم انا ہیروکیپٹن کرنل شیرخان شہید نا پن اٹ ایونیو نا بناءِ کرسا وزیراعظم شہباز شریف شہید ٓتے خراج عقیدت پیش کرینے۔ چار شنبے نادے آ تینا اسہ ٹویٹ اسے ٹی اوپارے کہ سانحہ 9 مئی آن پد دا قوم انا کنڈآن تینا شہید و غازی تے سلام و شہید آتا یات گارآتا بے شرفی ءِ کروک آتے کلہو ءِ کہ نن تینا شہید آتا عزت و شرف ءِ کینہ۔ داکان بیدس وزیراعظم محمد شہباز شریف آئی جے پی روڈ ءِ کیپٹن کرنل شیرخان شہید نا پن اٹ کرینے۔ چارشنبے نادے آ فیض آباد آن پیر ودھائی موڑ اسکان کیپٹن کرنل شیرخان شہید(مسکوہی آئی جے پی) روڈ انا اول سرآن تفننگ ناڈٹ انابناءِ کرے۔
(اے پی پی)
